মাধবপুর প্রতিনিধি \ ৫ লাখ টাকা মুক্তিপণের দাবিতে অপহৃত মাধবপুর বাজারের ব্যবসায়ী বলাই মোদকের ছেলে স্কুল ছাত্র অন্তর মোদককে ৪ দিন পর গতকাল শনিবার দুপুরে পুলিশ উদ্ধার করেছে। পুলিশ অপহরনকারী চক্রের সদস্য গুলিবিদ্ধ ইকরাম মির্জা (২৮) কে গ্রেফতার করা হয়েছে। পুলিশ ও অন্তরের মা-বাবা জানান- গত ১০ ফেব্র“য়ারী বিকেলে অন্তর বাসা থেকে বের হয়ে তাদের দোকানে আসে। কিন্তু সন্ধ্যা গড়িয়ে অনেক রাত হলেও অন্তর না ফেরায় তার পরিবারের লোকজন বিভিন্ন স্থানে খুজাখুজি করতে থাকে। পরদিন ১১ ফেব্র“য়ারী রাতে পার্শ্ববর্তী ভারতের কোড নাম্বার সম্বলিত একটি ফোন থেকে অন্তরের বাবার মোবাইলে ফোন আসে। রিসিভ করতেই অপর প্রান্ত থেকে বলা হয় অন্তর তাদের নিকট রয়েছে। ৩০ লাখ টাকা দিলে তাকে মুক্তি দেয়া হবে। ...